मनोज वोगटी, कालिमन्युज, कालेबुङ, 20 दिसम्बर। 2 सेप्टेम्बर पश्चिम बङ्गालका मुख्यमन्त्री ममता व्यानर्जीले विधानसभामा लेप्चा डेभलोपमेन्ट काउन्सिलको विधेयक प्रस्तुत गरेकोले लेप्चाहरू खुशी छन्‌। आन्दोलनको फल विधानसभामा रहेको खुशीमा आज सधैँभन्दा दोब्बर तेब्बरको संख्यामा लेप्चाहरू ग्याबो आच्युकको 280 औं जन्म जयन्ती मनाउन कालेबुङको मेला ग्राउण्डमा भेला भएका थिए। मुख्यमन्त्रीको आश्वासनमाथि विश्वास गरिरहेका लेप्चा प्रतिनिधिहरूले मुख्यमन्त्रीकी आमाको निधनमा शोक पनि व्यक्त गरे। उनीहरूको कार्यक्रमको निम्ति इङ्गल्याण्डबाट आएका थिए माइकल वे। तिनलाई मुख्य अतिथिको आशन दिइएको थियो। माइकल वेले लेप्चाहरुको भाषा, साहित्य र संस्कृतिमाथि विषय कार्य गरेकोमा आभार टक्राउँदै तिनलाई मुख्य अतिथिको मञ्च प्रदान गर्दै माइकलको हर्ष चुलीमा थियो।
